CELEX: 31987R2472
Language: el
Date: 1987-08-13
Title: Κανονισμός (ΕΟΚ) αριθ. 2472/87 της Επιτροπής της 13ης Αυγούστου 1987 περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων (κατηγορία 16) καταγωγής Φιλιππινών

Avis juridique important

|

31987R2472

Κανονισμός (ΕΟΚ) αριθ. 2472/87 της Επιτροπής της 13ης Αυγούστου 1987 περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων (κατηγορία 16) καταγωγής Φιλιππινών  

Επίσημη Εφημερίδα αριθ. L 228 της 15/08/1987 σ. 0015 - 0016

***** ΚΑΝΟΝΙΣΜΟΣ (ΕΟΚ) αριθ. 2472/87 ΤΗΣ ΕΠΙΤΡΟΠΗΣ  της 13ης Αυγούστου 1987  περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων (κατηγορία 16) καταγωγής Φιλιππινών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία ορισμένων κλωστοϋφαντουργικών προϊόντων της κατηγορίας 16, καταγωγής Φιλιππινών τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις του άρθρου 11 παραγράφος 5 του κανονισμού (ΕΟΚ) αριθ. 4136/86 κοινοποιήθηκε στις Φιλιππίνες στις 23 Ιουνίου 1987, αίτηση διαβουλεύσεων·  ότι, εν αναμονή αμοιβαίας αποδεκτής λύσης οι εισαγωγές στη Γαλλία των προϊόντων της κατηγορίας 16 καταγωγής Φιλιππινών υπήχθησαν σε προσωρινό ποσοτικό όριο για την περίοδο από τις 23 Ιουνίου έως τις 22 Σεπτεμβρίου 1987 με τον κανονισμό (ΕΟΚ) αριθ. 2121/87 της Επιτροπής (2)·  ότι, ως αποτέλεσμα των διαβουλεύσεων που διεξήχθησαν στις 27 και 28 Ιουλίου 1987, συμφωνήθηκε να υπαχθούν τα εν λόγω προϊόντα σε ποσοτικό περιορισμό για την περίοδο από τις 23 Ιουνίου έως τις 31 Δεκεμβρίου 1987 και για τα έτη 1988 έως 1991 ·  ότι, σύμφωνα με τους όρους της παραγράφου 13 του εν λόγω άρθρου 11 η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·  ότι τα εν λόγω προϊόντα, τα οποία έχουν εξαχθεί από τις Φιλιππίνες προς τη Γαλλία μεταξύ της 23ης Ιουνίου 1987 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για την περίοδο από τις 23 Ιουνίου έως τις 31 Δεκεμβρίου 1987·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία των προϊόντων καταγωγής Φιλιππινών της κατηγορίας που περιλαμβάνεται στο παράρτημα, υπόκεινται στα ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τις Φιλιππίνες στη Γαλλία πριν από την ημερομηνία ενάρξεως ισχύος του κανονισμού (ΕΟΚ) αριθ. 2121/87 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές αυτών των προϊόντων που αποστέλλονται από τις Φιλιππίνες στη Γαλλία μετά την έναρξη ισχύος του κανονισμού (ΕΟΚ) αριθ. 2121/87 συνεχίζουν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  3. Όλες οι ποσότητες προϊόντων που αποστέλλονται από τις Φιλιππίνες στη Γαλλία από τις 23 Ιουνίου 1987 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1987. Εντούτοις αυτά τα ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από τις Φιλιππίνες στη Γαλλία πριν από την ημερομηνία ενάρξεως ισχύος του κανονισμού (ΕΟΚ) αριθ. 2121/87·  Άρθρο 3  Ο κανονισμός (ΕΟΚ) αριθ. 2121/87 καταργείται.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει έως τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Αυγούστου 1987.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 387 της 31. 12. 1986, σ. 42.  (2) ΕΕ αριθ. L 197 της 18. 7. 1987, σ. 17.  ΠΑΡΑΡΤΗΜΑ  1.2.3.4.5.6.7.8 //  //  //  //  //  //  //  //  // Κατη-  γορία   // Κλάση  του κοινού  δασμολογίου  (1987)   // Κώδικας  ΝΙΜΕΧΕ  (1987)   // Περιγραφή εμπορευμάτων   // Τρίτες  χώρες   // Μονάδες   // Κράτος  μέλος   // Ποσοτικά όρια   //    //   //   //   //   //   //   //  //   //   //   //   //   //   //   //   // 16   // 61.01  Β V γ) 1  2  3   // 61.01-51, 54, 57   // Κουστούμια και σύνολα, εκτός από τα πλεκτά για άντρες και αγόρια, από μαλλί, βαμβάκι ή συνθετικές ή τεχνητές ίνες, με εξαίρεση τα ενδύματα του σκι   // Φιλιππίνες  // 1 000  τεμάχια   // F   // από τις 23 Ιουνίου έως τις 31 Δεκεμβρίου  1987: 157  από την 1η Ιανουαρίου έως τις 31 Δεκεμβρίου  1988: 318  1989: 337  1990: 357  1991: 379